CELEX: 62020TN0572
Language: el
Date: 2020-09-07 00:00:00
Title: Υπόθεση T-572/20: Προσφυγή της 7ης Σεπτεμβρίου 2020 — Spisto κατά Επιτροπής

3.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 371/27
            
         
      Προσφυγή της 7ης Σεπτεμβρίου 2020 — Spisto κατά Επιτροπής
      (Υπόθεση T-572/20)
      (2020/C 371/31)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Amanda Spisto (Άμστερνταμ, Κάτω Χώρες) (εκπρόσωπος: N. de Montigny, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 24ης Σεπτεμβρίου 2019 περί απορρίψεως της αιτήσεώς της επανεξετάσεως του διαγωνισμού EPSO/AD/371/19 — Field 1,
               
            
                  —
               
               
                  να ακυρώσει, εάν κρίνει αναγκαίο, την απόφαση περί απορρίψεως της ενστάσεως της 26ης Μαΐου 2020,
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλεται ένσταση ελλείψεως νομιμότητας της προκηρύξεως του διαγωνισμού βάσει της οποίας εκδόθηκε η προσβαλλόμενη απόφαση, για τον λόγο ότι αυτός παραβιάζει τις αρχές της ασφάλειας δικαίου, της διαφάνειας και της προβλεψιμότητας, όχι μόνο ως προς την εκτίμηση των κριτηρίων επιλογής, αλλά και ως προς τη «συνάφεια» που πρέπει να εκτιμηθεί και να γίνει δεκτή από τα μέλη της εξεταστικής επιτροπής της EPSO στο πλαίσιο της δοκιμασίας «του αξιολογητή ταλέντων».
               
            
                  2.
               
               
                  Με τον δεύτερο λόγο προβάλλεται έλλειψη αιτιολογίας της προσβαλλόμενης αποφάσεως. Η προσφεύγουσα προβάλλει ότι η προσβαλλόμενη απόφαση δεν παρέχει τη δυνατότητα, μετά την απόφαση της εξεταστικής επιτροπής της EPSO, να εκτιμηθεί ο τρόπος με τον οποίο έγινε η αξιολόγηση, τα κριτήρια που χρησιμοποιήθηκαν και ο τρόπος με τον οποίο κρίθηκε η συνάφεια με τις ερωτήσεις.
               
            
                  3.
               
               
                  Με τον τρίτο λόγο προβάλλεται πρόδηλη πλάνη εκτίμησης της προσβαλλόμενης αποφάσεως.